চোখ উপড়ে-ধর্ষণ-খুন, গ্রেফতার ৩

অযোধ্যা: অযোধ্যায় (Ayodha) ড্রেনের পাশ থেকে উদ্ধার হয়েছে ২২ বছর বয়সী তরুণীর দেহ। বিবস্ত্র, হাত-পা বাঁধা। উপড়ে নেওয়া চোখ। পাশে রক্তে ভেজা লাল কাপড়। বৃহস্পতিবার একটি ধর্মীয় অনুষ্ঠানে যোগ দিতে বাড়ি থেকে বের হন নির্যাতিতা। শুক্রবার দুপুর পর্যন্ত বাড়ি না ফেরায় পরিবার থানায় নিখোঁজ ডায়রি করে। শনিবার সকালে উদ্ধার হয় তাঁর দেহ।

পুলিশ জানিয়েছে, ইতিমধ্যে মৃতদেহের ময়নাতদন্ত হয়েছে ও অন্যান্য ফরেন্সিক নমুনাও সংগ্রহ করা হয়েছে। ধর্ষণের বিষয়টি এখনও নিশ্চিত নয়। তদন্তের স্বার্থে গ্রেফতার ৩। ঘটনায় রাজনৈতিক উত্তেজনা তৈরি হয়েছে অযোধ্যায়।

আরও পড়ুন: ফের আরজি করের মেডিক্যাল ছাত্রীর রহস্যমৃত্যু

মিল্কিপুর বিধানসভা উপনির্বাচনের আগে ঘটনায় চাঞ্চল্য ছড়িয়েছে বিভিন্ন রাজনৈতিক দল সরকারের আইন-শৃঙ্খলা পরিস্থিতি নিয়ে প্রশ্ন তুলেছে। সমাজবাদী পার্টির প্রধান অখিলেশ যাদব প্রশাসনিক অবহেলার অভিযোগ এনে দোষীদের বিরুদ্ধে কঠোর ব্যবস্থা ও ক্ষতিগ্রস্ত পরিবারের জন্য ১ কোটির ক্ষতিপুরণের দাবি জানিয়েছেন।